पाएं अपने शहर की ताज़ा ख़बरें और फ्री ई-पेपरडाउनलोड करें
अलवर शहर में श्मशान घाटों पहले से दोगुना अधिक शव पहुंचने लग गए हैं। जिससे सफाई व सैनेटाइजर के अतिरिक्ति इंतजाम करने पड़ रहे हैं। उदाहरण के तौर पर तीजकी श्मशान पर पहले एक दिन में 4 शव आते थे जबकि अब एक दिन में 11 लोगों के अंतिम संस्कार होने लगे हैं। जिसके कारण तुरंत सफाई की टीम भेजनी पड़ती है। नहीं तो शव के अंतिम संस्कार में विलम्ब हाेता है। शनिवार को परिषद की टीम ने सभी श्मशान घाटाें पर सफाई के अलावा सैनेटाइज भी कराया गया।
ताकि संक्रमण नहीं फैले
इस समय श्मशान घाटों पर 80 प्रतिशत से अधिक कोरोना संक्रमित मरीजों के शवों का अंतिम संस्कार होता है। वैसे तो नगर परिषद की टीम ही अंतिम संस्कार कराती है। लेकिन, परिवार के कुछेक लोग वहां पहुंचते हैं। उनकी सुरक्षा और परिषद कर्मचारियों की सुरक्षा को ध्यान में रखते हुए सैनेटाइज कराया जाता है।
दो दिन शिकायत रही कि सफाई नहीं हो रही
पिछले दो दिन नगर परिषद कार्यालय में शिकायत पहुंच रही थी कि सफाई समय पर नहीं हो रही। जिसके कारण अंतिम संस्कार करने वालों को इंतजार करना पड़ता है। कई बार तो मुख्य जगह से बगल में भी अंतिम संस्कार करने पड़ जाते हैं। जिसके बाद परिषद आयुक्त ने शहर के सभी श्मशान घाटों को सैनेटाइज कराया। परिषद के जिम्मेदारों को चेताया कि सफाई के मामले में शिकायत नहीं मिलनी चाहिए।
सबसे अधिक तीजकी श्मशान पर अंतिम संस्कार
शहर में सबसे अधिक तीजकी श्मशान पर अंतिम संस्कार होते हैं। शनिवार को दोपहर दो बजे तक तीजकी में 6 जनों का अंतिम संस्कार हो चुका है। जबकि शुक्रवा को अकेले तीजकी श्मशान घाट पर 11 जनों का संस्कार हुआ था। जबकि कोरोना से पहले मुश्किल से पूरे दिन में 4 शव पहुंचते थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn